CELEX: 62011CA0078
Language: hu
Date: 2012-06-21 00:00:00
Title: C-78/11. sz. ügy: A Bíróság (ötödik tanács) 2012. június 21-i ítélete (a Tribunal Supremo (Spanyolország) előzetes döntéshozatal iránti kérelme) — Asociación Nacional de Grandes Empresas de Distribución (ANGED) kontra Federación de Asociaciones Sindicales (FASGA), Federación de Trabajadores Independientes de Comercio (Fetico), Federación Estatal de Trabajadores de Comercio, Hostelería, Turismo y Juego de UGT, Federación de Comercio, Hostelería y Turismo de CC.OO (2003/88/EK irányelv — Munkaidő-szervezés — A fizetett éves szabadsághoz való jog — Betegszabadság — A betegszabadsággal időben egybeeső éves szabadság — A fizetett éves szabadság egy másik időszakban történő igénybevételéhez való jog)

18.8.2012   
            
            
               HU
            
            
               Az Európai Unió Hivatalos Lapja
            
            
               C 250/4
            
         A Bíróság (ötödik tanács) 2012. június 21-i ítélete (a Tribunal Supremo (Spanyolország) előzetes döntéshozatal iránti kérelme) — Asociación Nacional de Grandes Empresas de Distribución (ANGED) kontra Federación de Asociaciones Sindicales (FASGA), Federación de Trabajadores Independientes de Comercio (Fetico), Federación Estatal de Trabajadores de Comercio, Hostelería, Turismo y Juego de UGT, Federación de Comercio, Hostelería y Turismo de CC.OO
   (C-78/11. sz. ügy) (1)
   
   (2003/88/EK irányelv - Munkaidő-szervezés - A fizetett éves szabadsághoz való jog - Betegszabadság - A betegszabadsággal időben egybeeső éves szabadság - A fizetett éves szabadság egy másik időszakban történő igénybevételéhez való jog)
   2012/C 250/07
   Az eljárás nyelve: spanyol
   
      A kérdést előterjesztő bíróság
   
   a Tribunal Supremo
   
      Az alapeljárás felei
   
   
      Felperes: Asociación Nacional de Grandes Empresas de Distribución (ANGED)
   
      Alperesek: Federación de Asociaciones Sindicales (FASGA), Federación de Trabajadores Independientes de Comercio (Fetico), Federación Estatal de Trabajadores de Comercio, Hostelería, Turismo y Juego de UGT, Federación de Comercio, Hostelería y Turismo de CC.OO.
   
      Tárgy
   
   Előzetes döntéshozatal iránti kérelem — Tribunal Supremo — A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (HL L 299., 9. o.; magyar nyelvű különkiadás 5. fejezet, 4. kötet, 381. o.) 7. cikke (1) bekezdésének értelmezése — A szabadság időszaka alatt váratlanul bekövetkező átmeneti munkaképtelenség — Nemzeti szabályozás, amely nem teszi lehetővé az éves szabadság megszakítását, és teljes egészének vagy fennmaradó részének újbóli kivételét.
   
      Rendelkező rész
   
   A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 7. cikkének (1) bekezdését akként kell értelmezni, hogy azzal ellentétesek az olyan nemzeti rendelkezések, amelyek nem biztosítják a jogot a munkavállalónak arra, hogy a fizetett éves szabadság alatt bekövetkező munkaképtelensége esetén a munkaképtelenség időszakával egybeeső említett éves szabadságban utólag részesüljön.
   
      (1)  HL C 152., 2011.5.21.